# Eurovision laulukilpailu 1965

| Eurovision laulukilpailu 1965 *Eurovision tähtisadelogo* |
| --- |
|  |
| Päivämäärät |
| Päivämäärä(t) | 20. maaliskuuta 1965 |
| Isäntä |
| Tapahtumapaikka | Sala di concerto della RAI, Napoli, Italia |
| Juontaja(t) | Renato Mauro |
| Isäntämaan toimittaja | RAI |
| Väliaikanumero | Mario del Monaco |
| Osallistujat |
| Osallistujien määrä | 18 |
| Uudet maat |  Irlanti |
| Palaavat maat |  Ruotsi |
| Äänestys |
| Voittaja |  Luxemburg ”Poupée de cire, poupée de son” |
| Nolla pistettä saaneet |  Belgia  Espanja  Saksa  Suomi |
| Osallistujakartta |
|  |
|   Maat, jotka osallistuivat vuonna 1965
 |
| Eurovision laulukilpailu · Teemasivu |
|
◄ 1964  1966 ►
 |
| Infobox OK |

**Eurovision laulukilpailu 1965** oli kymmenes Eurovision laulukilpailu. Se järjestettiin Napolissa Italiassa, maan televisioyhtiö RAIn konserttisalissa. Kilpailun juontajana toimi Renata Mauro. Euroviisuperhe kasvoi 18 maan suuruiseksi Irlannin osallistuttua ensimmäistä kertaa laulukilpailuun. Myös Ruotsi palasi takaisin kilpailuun vuoden tauon jälkeen. Ruotsi aiheuttikin näissä kilpailuissa kohua, sillä Euroviisujen säännöissä ei ollut mitään mainintaa laulujen esityskielestä, joten maan edustaja, oopperalaulaja Ingvar Wixell, esitti laulun ”Annorstäders vals” englanniksi nimellä ”Absent Friends”. Tämän tempauksen jälkeen sääntöihin lisättiin vaatimus, että laulut on esitettävä aina jollakin edustavan valtion virallisista kielistä. Sääntö oli tällä erää voimassa vuoteen 1972 asti ja uudelleen 1977–1998. Ensimmäistä kertaa Eurovision laulukilpailu lähetettiin suorana lähetyksenä myös Itä-Euroopan maihin rautaesiripun toiselle puolelle. Jälleen kerran Isolta-Britannialta vietiin voitto nenän edestä. Tämä oli toistunut jo monina vuosina.

Kilpailun voitti toistamiseen Luxemburg, jota edusti 17-vuotias France Gall, joka esitti Serge Gainsbourgin sävellyksen ”Poupée de cire, poupée de son”. Laulu poikkesi aikaisemmista voittajista nuorekkaammalla otteellaan, sillä tyyliltään sävellys edusti angloamerikkalaista pop-musiikkia. Vuonna 2005 Euroviisujen 50-vuotisjuhlan kunniaksi järjestetyssä *Congratulations: Eurovision laulukilpailun 50 vuotta* -gaalassa laulu oli yksi niistä 14 sävelmästä, jotka olivat ehdolla "kaikkien aikojen euroviisuksi".

## Suomen edustaja

*Pääartikkeli: Suomen euroviisukarsinta 1965*
Suomea lähti edustamaan monien sotkujen jälkeen Viktor Klimenko kappaleellaan ”Aurinko laskee länteen”. Suomen karsinnassa oli ollut kahdenlaisia raateja: Suomessa sijaitsevat kaupunkiraadit sekä Pohjola-raati, johon kuului jäseniä muista Pohjoismaista. Näiden oli tarkoitus etsiä yhdessä Suomen edustaja. Alueraadit äänestivät voittoon Marjatta Leppäsen ja Lasse Mårtensonin esittämän laulun ”Iltaisin”, mutta Pohjola-raati kannatti Klimenkon laulua ”Aurinko laskee länteen”. Lopullista edustussävelmää ei saatu valittua suorassa lähetyksessä, mutta yhden yön mietittyään Yleisradio piti Pohjola-raadin päätöstä parempana. Suomen kansa äänesti postikorttiäänestyksessä parhaaksi esitykseksi Katri Helenan letkajenkan ”Minne tuuli kuljettaa” ja monien suomalaisten mielestä Luxemburgin voittokappaleen poljento muistutti kovasti Katri Helenan kappaletta.

## Osallistujamaat

| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Alankomaat | Conny van den Bos | ”Het Is genoeg” | ”Riittää jo” | 11 | 5 |
| 02 |  Iso-Britannia | Kathy Kirby | ”I Belong” | ”Minä kuulun” | 2 | 26 |
| 03 |  Espanja | Conchita Bautista | ”¡Qué bueno, qué bueno!” | ”Kuinka mahtavaa!” | 15 | 0 |
| 04 |  Irlanti | Butch Moore | ”Walking the Streets in the Rain” | ”Kävelemässä kaduilla sateessa” | 6 | 11 |
| 05 |  Saksa | Ulla Wiesner | ”Paradies, wo bist du?” | ”Paratiisi, missä olet?” | 15 | 0 |
| 06 |  Itävalta | Udo Jürgens | ”Sag ihr, ich lass sie grüßen” | ”Sano hänelle terveisiä minulta” | 4 | 16 |
| 07 |  Norja | Kirsti Sparboe | ”Karusell” | ”Karuselli” | 13 | 1 |
| 08 |  Belgia | Lize Marke | ”Als het weer lente is” | ”Kun kevät koittaa jälleen” | 15 | 0 |
| 09 |  Monaco | Marjorie Noël | ”Va dire à l'amour” | ”Kerro rakkaudelle” | 9 | 7 |
| 10 |  Ruotsi | Ingvar Wixell | ”Absent Friend” | ”Poissaoleva ystävä” | 10 | 6 |
| 11 |  Ranska | Guy Mardel | ”N'avoue jamais” | ”Älä koskaan tunnusta” | 3 | 22 |
| 12 |  Portugali | Simone de Oliveira | ”Sol de inverno” | ”Talven aurinko” | 13 | 1 |
| 13 |  Italia | Bobby Solo | ”Se piangi, se ridi” | ”Jos itket, jos naurat” | 5 | 15 |
| 14 |  Tanska | Birgit Brüel | ”For din skyld” | ”Sinun vuoksesi” | 7 | 10 |
| 15 |  Luxemburg | France Gall | ”Poupée de cire, poupée de son” | ”Vahanukke, sahanpurunukke” | 1 | 32 |
| 16 |  Suomi | Viktor Klimenko | ”Aurinko laskee länteen” | – | 15 | 0 |
| 17 |  Jugoslavia | Vice Vukov | ”Čežnja” | ”Ikävä” | 12 | 2 |
| 18 |  Sveitsi | Yovanna | ”Non, à jamais sans toi” | ”En koskaan ole ilman sinua” | 8 | 8 |

### Kapellimestarit

Jokainen maa valitsi oman kapellimestarin johtamaan maansa kappale, paitsi Irlanti ja Itävalta, joiden delegaatioita avusti isäntämaan ylikapellimestari Gianni Ferrio.

* Alankomaat – Dolf van der Linden
* Iso-Britannia – Eric Robinson
* Espanja – Adolfo Ventas Rodríguez
* Irlanti – Gianni Ferrio
* Saksa – Alfred Hause
* Itävalta – Gianni Ferrio
* Norja – Øivind Bergh
* Belgia – Gaston Nuyts
* Monaco – Raymond Bernard
* Ruotsi – William Lind
* Ranska – Franck Pourcel
* Portugali – Fernando de Carvalho
* Italia – Gianni Ferrio
* Tanska – Arne Lamberth
* Luxemburg – Alain Goraguer
* Suomi – George de Godzinsky
* Jugoslavia – Radivoj Spasić
* Sveitsi – Mario Robbiani

## Pistetaulukko

Jokaisen maan tuomariston suositeltiin antavan pisteet 5, 3 ja 1 kolmelle parhaaksi katsomalleen laululle. Tarvittaessa pisteet sai jakaa myös vain kahden laulun kesken, jolloin jaettiin pisteet 6 ja 3. Tällä tavalla Belgia jakoi pisteet tänä vuonna. Sallittua oli myös antaa kaikki 9 pistettä yhdelle ainoalle laululle.

|   | NL | UK | ES | IE | DE | AT | NO | BE | MC | SE | FR | PT | IT | DK | LU | FI | YU | CH |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Alankomaat |   |   |   |   |   |   |   |   |   |   | 1 |   | 3 |   | 5 |   |   |   |
| Iso-Britannia |   |   |   |   |   | 3 |   |   | 5 |   |   |   | 1 |   |   |   |   |   |
| Espanja |   | 5 |   |   |   |   |   |   |   |   | 3 |   |   |   | 1 |   |   |   |
| Irlanti |   |   |   |   |   | 5 |   |   |   |   | 1 |   |   |   | 3 |   |   |   |
| Saksan lt. |   |   |   |   |   |   |   |   |   |   | 3 |   | 1 |   | 5 |   |   |   |
| Itävalta |   |   |   |   |   |   | 1 |   |   |   |   |   |   |   | 5 |   |   | 3 |
| Norja | 5 | 1 |   |   |   |   |   |   |   |   |   |   |   |   | 3 |   |   |   |
| Belgia |   | 6 |   |   |   |   |   |   |   |   |   |   | 3 |   |   |   |   |   |
| Monaco |   |   |   |   |   |   |   |   |   |   | 5 | 1 | 3 |   |   |   |   |   |
| Ruotsi |   | 3 |   |   |   |   |   |   |   |   |   |   |   | 5 | 1 |   |   |   |
| Ranska |   |   |   |   |   |   |   |   |   |   |   |   | 3 |   |   |   | 1 | 5 |
| Portugali |   |   |   | 3 |   | 5 |   |   |   |   |   |   |   |   |   |   | 1 |   |
| Italia |   | 1 |   | 5 |   | 3 |   |   |   |   |   |   |   |   |   |   |   |   |
| Tanska |   | 5 |   |   |   |   |   |   |   | 3 |   |   |   |   | 1 |   |   |   |
| Luxemburg |   |   |   |   |   |   |   |   |   |   | 3 |   | 1 | 5 |   |   |   |   |
| Suomi |   |   |   |   |   |   |   |   |   | 3 | 1 |   |   |   | 5 |   |   |   |
| Jugoslavia |   |   |   | 3 |   |   |   |   | 1 |   | 5 |   |   |   |   |   |   |   |
| Sveitsi |   | 5 |   |   |   |   |   |   | 1 |   |   |   |   |   | 3 |   |   |   |
| Yhteensä | 5 | 26 | 0 | 11 | 0 | 16 | 1 | 0 | 7 | 6 | 22 | 1 | 15 | 10 | 32 | 0 | 2 | 8 |

## Lähteet

## Aiheesta muualla

* Kuvia tai muita tiedostoja aiheesta Eurovision laulukilpailu 1965 Wikimedia Commonsissa

* *Eurovision laulukilpailu 1965* Internet Movie Databasessa (englanniksi)

 Eurovision laulukilpailu
Maat

|  |  |
| --- | --- |
| Aktiiviset | Albania · Armenia · Australia · Azerbaidžan · Belgia · Bulgaria · Georgia · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Romania · Ruotsi · Saksa · San Marino · Serbia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta |
| Epäaktiiviset | Alankomaat · Andorra · Bosnia ja Hertsegovina · Espanja · Irlanti · Islanti · Marokko · Monaco · Pohjois-Makedonia · Slovakia · Slovenia · Turkki · Unkari · Valko-Venäjä · Venäjä |
| Entiset | Jugoslavia · Serbia ja Montenegro |
| Epäonnistuneet yritykset | Kazakstan · Kosovo · Libanon · Liechtenstein · Neuvostoliitto · Qatar · Tunisia |

Kilpailut vuosittain

|  |  |
| --- | --- |
| 1950-luku | 1956 · 1957 · 1958 · 1959 |
| 1960-luku | 1960 · 1961 · 1962 · 1963 · 1964 · 1965 · 1966 · 1967 · 1968 · 1969 |
| 1970-luku | 1970 · 1971 · 1972 · 1973 · 1974 · 1975 · 1976 · 1977 · 1978 · 1979 |
| 1980-luku | 1980 · 1981 · 1982 · 1983 · 1984 · 1985 · 1986 · 1987 · 1988 · 1989 |
| 1990-luku | 1990 · 1991 · 1992 · 1993 · 1994 · 1995 · 1996 · 1997 · 1998 · 1999 |
| 2000-luku | 2000 · 2001 · 2002 · 2003 · 2004 · 2005 · 2006 · 2007 · 2008 · 2009 |
| 2010-luku | 2010 · 2011 · 2012 · 2013 · 2014 · 2015 · 2016 · 2017 · 2018 · 2019 |
| 2020-luku | ~~2020~~ · 2021 · 2022 · 2023 · 2024 · 2025 · 2026 · *2027* |

Yliviivattu vuosiluku tarkoittaa, että kilpailua ei järjestetty kyseisenä vuonna.

Isäntäkaupungit

|  |  |
| --- | --- |
| 1950-luku | Lugano · Frankfurt · Hilversum · Cannes |
| 1960-luku | Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid |
| 1970-luku | Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem |
| 1980-luku | Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne |
| 1990-luku | Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem |
| 2000-luku | Tukholma · Kööpenhamina · Tallinna · Riika · Istanbul · Kiova · Ateena · Helsinki · Belgrad · Moskova |
| 2010-luku | Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv |
| 2020-luku | ~~Rotterdam~~ · Rotterdam · Torino · Liverpool · Malmö · Basel · Wien |

Yliviivattu kaupunki tarkoittaa, että kilpailua ei järjestetty kyseisenä vuonna.